b'\n_START_ARTICLE_\nRaport Brundtland\n_START_SECTION_\nCapitalul de resurse\n_START_PARAGRAPH_\nAt\xc3\xa2t Comisia Brundtland c\xc3\xa2t \xc8\x99i Conferin\xc8\x9ba de la Rio au subliniat necesitatea unei abord\xc4\x83ri noi fa\xc8\x9b\xc4\x83 de resurse, \xc3\xaen special a celor non-regenerabile, propun\xc3\xa2nd un \xe2\x80\x9eprodus verde na\xc8\x9bional\xe2\x80\x9d (pentru a \xc3\xaenlocui produsul na\xc8\x9bional brut), ce va exclude resursele non-regenerabile \xc8\x99i va oferi o valoare mai realistic\xc4\x83 altora. Acest lucru va permite de asemenea na\xc8\x9biunilor dezvoltate \xc8\x99i celor nedezvoltate s\xc4\x83 beneficieze de un randament echitabil al resurselor lor valoroase, mai degrab\xc4\x83 dec\xc3\xa2t for\xc8\x9b\xc3\xa2ndu-le s\xc4\x83 foloseasc\xc4\x83 aceste resurse pentru a-\xc8\x99i pl\xc4\x83ti datoriile.\n_START_SECTION_\nEnergia \xc3\xaencorporat\xc4\x83\n_START_PARAGRAPH_\nEnergia \xc3\xaencorporat\xc4\x83 acoper\xc4\x83 toat\xc4\x83 energia necesar\xc4\x83 pentru a procesa, transporta \xc8\x99i asambla un material sau resurs\xc4\x83. Nu exist\xc4\x83 o singur\xc4\x83 surs\xc4\x83 disponibil\xc4\x83 celor care doresc s\xc4\x83 calculeze o astfel de energie, ar\xc4\x83t\xc3\xa2nd \xc3\xaencet modul \xc3\xaen care aceste idei au fost puse \xc3\xaen aplicare.\n_START_SECTION_\nComunitatea global\xc4\x83\n_START_PARAGRAPH_\nProblema resurselor de capital se extinde spre o mai mare con\xc8\x99tientizare a responsabilit\xc4\x83\xc8\x9bii socio-economice la nivel mondial a arhitectului, care trebuie \xe2\x80\x9es\xc4\x83 g\xc3\xa2ndeasc\xc4\x83 global, dar s\xc4\x83 ac\xc8\x9bioneze local\xe2\x80\x9d \xc3\xaen specificarea materialelor \xc8\x99i s\xc4\x83 \xc3\xaen\xc8\x9beleag\xc4\x83 ramifica\xc8\x9biile alegerilor f\xc4\x83cute.\n_START_SECTION_\nEconomia\n_START_PARAGRAPH_\nNoua responsabilitate ecologic\xc4\x83 necesit\xc4\x83 din partea arhitectului s\xc4\x83 fie deschis altor domenii \xc8\x99i s\xc4\x83 se documenteze pe scar\xc4\x83 larg\xc4\x83 cu privire la problemele socio-economice, astfel \xc3\xaenc\xc3\xa2t s\xc4\x83 ia decizii bazate pe o bun\xc4\x83 informare. Acest lucru nu este u\xc8\x99or \xc3\xaentr-o profesie care poate fi foarte \xe2\x80\x9einsular\xc4\x83\xe2\x80\x9d.\n_START_SECTION_\nRegenerabilitatea\n_START_PARAGRAPH_\nToate aceste considera\xc8\x9bii conduc la un nou mod de a privi materialele \xc8\x99i forma, \xc3\xaenlocuind resursele limitate cu materialele regenerabile. Acest lucru presupune s\xc4\x83 prive\xc8\x99ti dincolo de mod\xc4\x83 pentru o abordare mai durabil\xc4\x83 a proiect\xc4\x83rii.\n_START_SECTION_\n\xc3\x8en\xc8\x9belepciunea tradi\xc8\x9bional\xc4\x83\n_START_PARAGRAPH_\nSustenabilitatea a condus la o revizure a modului \xc3\xaen care privim arhitectura tradi\xc8\x9bional\xc4\x83 sau vernacular\xc4\x83. \xc3\x8en loc s\xc4\x83 privim arhitectura ca fiind \xe2\x80\x9eciudat\xc4\x83\xe2\x80\x9d, \xe2\x80\x9epitoreasc\xc4\x83\xe2\x80\x9d, \xe2\x80\x9eretrograd\xc4\x83\xe2\x80\x9d sau \xe2\x80\x9eprimitiv\xc4\x83\xe2\x80\x9d, acum \xc3\xaen\xc8\x9belegem c\xc4\x83 are ceva s\xc4\x83 ne \xc3\xaenve\xc8\x9be, c\xc4\x83 arhitectura local\xc4\x83 s-a dezvoltat datorit\xc4\x83 numeroselor procese \xc8\x99i \xc3\xaencerc\xc4\x83ri eronate cu fenomenele naturale \xc8\x99i ar trebui respectat\xc4\x83 ca un depozit de \xc3\xaen\xc8\x9belepciune.\n_START_SECTION_\nSchimbarea institu\xc8\x9bional\xc4\x83\n_START_PARAGRAPH_\nAcum responsabilitatea arhitectului se extinde dincolo de proiectarea cl\xc4\x83dirilor la schimbarea de politic\xc4\x83. Un exemplu ar fi proiectul B\xc4\x83ncii Grameen \xe2\x80\x93 Muhamed Yums \xe2\x80\x93 \xc3\xaen Bangladesh care a furnizat site-uri \xc8\x99i servicii debitorilor \xc3\xaentr-o schem\xc4\x83 de microcredite, ce a fost reprodus\xc4\x83 peste tot \xc3\xaen lume.\n_START_SECTION_\nTehnologia\n_START_PARAGRAPH_\nUnul dintre cele mai importante elemente ale mi\xc8\x99c\xc4\x83rii sustenabile a fost noua atitudine cu privire la tehnologie, atitudine care a fost \xc3\xaencurajat\xc4\x83. Exist\xc4\x83 ast\xc4\x83zi o dezbatere \xc3\xaen cre\xc8\x99tere cu privire la modul optim de a aborda degradarea mediului. Tehnologia corespunz\xc4\x83toare bazat\xc4\x83 pe cartea lui E.F. Schumacher \xe2\x80\x9eSmall is beautiful\xe2\x80\x9d propune solu\xc8\x9bii modeste cu privire la problemele de mediu, sus\xc8\x9bin\xc3\xa2nd c\xc4\x83 solu\xc8\x9biile tehnologiei de v\xc3\xa2rf (\xe2\x80\x9ehigh-tech\xe2\x80\x9d) doar produc mai multe probleme \xc8\x99i epuizeaz\xc4\x83 resursele. Sus\xc8\x9bin\xc4\x83torii tehnolgiei de v\xc3\xa2rf, pe de alt\xc4\x83 parte continu\xc4\x83 s\xc4\x83 cread\xc4\x83 c\xc4\x83 toate problemele pot fi rezolvate prin \xc8\x99tiin\xc8\x9b\xc4\x83.'